**Vizsgakövetelmények**

**Dráma**

**11. évfolyam**

**Vizsga típusa: szóbeli**

**1. félév**

1. **TÉMAKÖR: *Dramatikus játékok (szöveggel, hanggal, bábbal, zenével, mozgással, tánccal)***

* kitalál és dramatikus tevékenységek során közlési szándékkal alkalmaz elképzelt verbális, vokális, vizuális, kinetikus hatásokat konkrét vagy szimbolikus jelentéssel
* tudatosan irányítja és összpontosítja figyelmét a környezete jelenségeire, és felhasználja azokat dramatikus tevékenységeiben
* a verbális és nonverbális kifejezés eszközeinek adekvát és alkotó módon történő alkalmazása
* interakciós és szituációs játékok különféle eszközökkel (pl. tárgy, báb, zene, mozgás, tánc)
* szituáció megfogalmazása állóképben, mozdulatsorral, improvizáció zenére vagy témára, összetett improvizáció létrehozása és bemutatása; bábjáték: a tanulók által a képzés során készített bábok, ill. maszkok alkalmazása drámamunkában

1. **TÉMAKÖR: *Saját történetek feldolgozása***

* felfedezi a történetek jelentőségét az emberi kommunikációban, az értékek közvetítésében és a kulturális hagyomány átörökítésében
* elemzi és dramatikus eszközökkel feldolgozza az általa hozott problémahelyzeteket
* értékítéletet formál, amelyet a problémahelyzet jellemző vonásaival indokol
* történetek (látott, hallott, olvasott, a tanár által hozott, a tanulók élményeiből építkező) feldolgozása összetett dramatikus kifejezési formák és ábrázolási módok alkalmazásával
* a problémahelyzetek, döntési helyzetek értelmezése, megvitatása és dramatikus eszközökkel történő feldolgozása
* egyéni történetekből közös történet alkotása
* a történetekben megjelenő értékrendszerek felfedezése és értelmezése
* történet és forma egymásra hatása

1. **TÉMAKÖR: *Műalkotások feldolgozása***

A vizsgázó összefüggő, elemző, értelmező bemutatást ad egy művészeti alkotásról (irodalom, zene, képzőművészet, film, fotó). A tartalom mellett kitér az üzenetre, az előadás formanyelvére, technikai megoldásaira.

* értelmezi a megélt, a látott-hallott-olvasott, a kitalált történeteket a különböző dramatikus tevékenységek révén
* felfedezi a történetek jelentőségét az emberi kommunikációban, az értékek közvetítésében és a kulturális hagyomány átörökítésében
* értékítéletet formál, amelyet a problémahelyzet jellemző vonásaival indokol
* a művészeti alkotások (pl. irodalom, zene, képzőművészet, film, fotó, iparművészet) elemző-értelmező megközelítése dramatikus tevékenységek segítségével
* a művészeti alkotásokban megjelenő élethelyzetek, problémák körüljárása dramatikus tevékenységekkel
* a problémahelyzet jellemzőinek felismerése, értelmezése, értékelése
* a történetek jelentőségének felismerése a kommunikációban, az érték-közvetítésben és a kulturális hagyomány átörökítésében

**Vizsgakövetelmények**

**Dráma**

**11. évfolyam**

**Vizsga típusa: szóbeli**

**II. félév**

1. **TÉMAKÖR: *A színház kifejezőeszközei (szöveg, hang, báb, zene, mozgás, tánc)***

* A sűrítés, variáció, fokozás, késleltetés, státushelyzet alkalmazása a különféle dramatikus tevékenységek során
* A térhasználat lehetőségeinek értelmezése, és ezek alkalmazása saját dramatikus tevékenységben; a színpadi tér, ismerkedés a színpadi térformákkal és használatuk következményeivel
* A konkrét és absztrahált mozgás közötti különbség tudatosítása; a mozgásos kommunikáció értelmezése
* A hatáskeltés eszközei
* A kommunikációs jelek jelentéshordozó és jelentésteremtő erejének ismerete, a verbális és nonverbális kifejezés eszközeinek adekvát és kreatív alkalmazási formáinak ismerete
* A színházi kommunikáció erejének ismerete, a dráma és színház formanyelvi sajátosságainak tudatos alkalmazása, értelmezése, elemzése

1. **TÉMAKÖR: *Színjátékos tevékenység (vers- és prózamondás, jelenet, előadás)***

A vizsgázó bemutatja a saját művészeti feldolgozását, majd azt értelmező elemzésében kitér az alkotótevékenység során a megismert kifejezési formák, technikák alkalmazása.

* felfedezi a tárgyi világ kínálta eszközöket, ezek művészi formáit (pl. a bábot és a maszkot), valamint a színházi vizualitás (pl. díszlet, jelmez, fény) eszköztárát
* használja a tér sajátosságaiban (irányok, arányok, hangsúlyok, fény és sötét, mozgás és mozdulatlanság stb.) rejlő lehetőségeket
* felismeri és alkalmazza a választott előadóművészeti műfajok (vers- és prózamondás; prózai, zenés, bábos, táncos, mozgásos színjáték stb.) jellemző eszköztárát
* szabadon választott előadó-művészeti formák (vers- és prózamondás; prózai, zenés, bábos, táncos, mozgásos színjáték stb.) saját élményű megtapasztalása

1. **TÉMAKÖR: *Színházi előadás megtekintése***

A vizsgázó összefüggő, elemző, értelmező bemutatást ad egy korábban megtekintett színházi előadásról (kőszínház, alternatív színház, bábszínház, osztálytermi előadás). A tartalom mellett kitér az üzenetre, az előadás formanyelvére, technikai megoldásaira.

* A fontosabb színházi szakmák ismerete (a színész, a rendező, a dramaturg, a koreográfus, az előadás létrehozásához szükséges színházi mesterségek)
* A színészi, rendezői, dramaturgiai, díszlet- és jelmeztervezői munka alapszintű elemzése
* A figurateremtés elemeinek felismerése és alkalmazása
* A feszültségteremtés eszközeinek felismerése és alkalmazása
* A rendezői koncepció elemzése, eszközeinek feltárása
* Színházak közönségkapcsolatának vizsgálata (pl. plakátok, szóróanyag, műsorfüzet, honlap, közönségtalálkozók, színházpedagógiai tevékenység)